text: Flere nye pædagoger har fået arbejde
  02 juli 2012 kl. 12.34
  Over halvdelen af de nyuddannede pædagoger, som er dimitteret i Aabenraa, har fået arbejde i år. Det er markant flere end sidste år, hvor kun 40 pct. havde arbejde efter eksamen.
  52 har afsluttet uddannelsen på Univercity College Syddanmark, Campus Aabenraa. Studiechef Peter Loft har opgjort hvor mange af dem, der har fået arbejde.
  37 procent har fået fast arbejde, mens 17 pct. har fået vikariater. 29 pct. har ikke fået noget arbejde, mens 17 pct. ikke har søgt. 
  Sidste år var de tilsvarende tal: Fast arbejde - 23 pct., vikariater 17 pct. og ikke arbejde - 50 pct. 10 pct. havde ikke søgt sidste sommer.
  